cyanic-selkie/wikianc huggingface dataset:
ANC-jeugliga
Die ANC-Jeugliga (Engels: African National Congress Youth League, ANCYL) is die jeugvleuel van Suid-Afrika se grootste politieke party, die African National Congress (ANC), wat sedert die algemene verkiesing van 1994 ook die regeringsparty is.
Geskiedenis
In die veertigerjare het die ANC sy swart nasionalistiese denkpatrone gedeeltelik laat vaar en geleidelik in die rigting van 'n organisasie beweeg, wat die belange van alle Suid-Afrikaners sou behartig. 'n Aantal jonger lede was hieroor ontevrede en het vir 'n orgaan binne die ANC gepleit, wat net die belange van swartes sou nastreef.
Dit het gelei tot die skepping van die ANC-Jeugliga in Maart 1944 deur Nelson Mandela, Walter Sisulu, Oliver Tambo, Anton Lebede en Robert Sobukwe, wat almal tot 'n nuwe generasie van jong leiers in die swart gemeenskap van Suid-Afrika behoort het. Die Jeugliga het in dieselfde jaar sy manifes en in 1948 ook sy politieke program bekend gestel.
Teen die einde van die veertigerjare het die Jeugliga die ANC begin oorheers. Hulle het die swart bevolking uit protes teen die honderde wette, wat destyds met die beleid van rasseskeiding in verband gebring word, tot burgerlike ongehoorsaamheid en stakings opgeroep. Die proteste is deur die Suid-Afrikaanse regering dikwels met geweld onderdruk.
Die voormalige President van Suid-Afrika, Thabo Mbeki, het in 1956 'n aktiewe lid van die ANC-Jeugliga geword. Vir sy deelname aan 'n staking is hy in 1959 van sy hoërskool verban. In 1960 is die ANC en alle organisasies wat met hom verbonde was deur die regering verban. Mbeki het 'n wegbly-aksie georganiseer uit protes teen die Suid-Afrikaanse regering se besluit om uit die Britse Statebond te tree en is daarna deur die ANC aangeraai om die land te verlaat.
Die Jeugliga het sy aktiwiteite tot by die einde van die apartheidstelsel as 'n ondergrondse beweging voortgesit. In 1990 het die destydse Suid-Afrikaanse President Frederik Willem de Klerk die ANC en sy verbonde organisasies, waaronder ook die ANC Jeugliga, weer toegelaat. Peter Mokaba het die Jeugliga se nuwe leier geword.
Na Peter Mokaba het Malusi Gigaba, Fikile Mbalula en Julius Malema die Jeugliga agtereenvolgens gelei.
Lidmaatskap in die Liga word vandag veral as 'n voorvereiste beskou vir 'n suksesvolle loopbaan in die party en moontlik ook 'n pos in die regering.
1818
Die jaar 1818 was 'n gewone jaar wat volgens die Gregoriaanse kalender op 'n Donderdag begin het. Dit was die 18de jaar van die 19de eeu n.C. Soos ander gewone jare het die jaar 12 maande, 52 weke en 365 dae gehad.
Ava Acres
Ava Acres is 'n Amerikaanse aktrise. Sy is bekend vir haar rolle in die televisiereekse American Horror Story (2011), Once Upon a Time (2011), Agents of S.H.I.E.L.D. (2013), en Crazy Ex-Girlfriend (2015).
Hyman Kirstein
Hyman Kirstein is/was 'n Suid-Afrikaanse vervaardiger en regisseur van rolprente. Hy het in 1978 'n erepenning vir rolprentkuns van die Suid-Afrikaanse Akademie vir Wetenskap en Kuns ontvang. Hy was onder andere die vervaardiger van die eerste Afrikaanse musiekblyspel, Kom saam vanaand!, wat in 1949 vrygestel is.
Piet de Jager
Piet de Jager (22 Januarie 1953 – 12 Januarie 2023) was ’n Afrikaanse regsgeleerde, wat veral bekendheid verwerf as rolprentmaker en digter.
Lewe en werk
Piet de Jager is in 1953 in Bethal gebore as die seun van Salmon de Jager, ’n landdros. Weens sy pa se beroep trek hulle baie en hy word groot in Kaapstad, Kimberley en Durban. Hy matrikuleer aan die Hoërskool Andrew Rabie in Port Elizabeth. Sy universiteitsopleiding is aan die Universiteit van die Oranje-Vrystaat en hy behaal hier ’n B.A.-graad in die Regte en ’n M.A.-graad in Staatsfilosofie, waarna hy die LL.B.-graad aan die Universiteit van Suid-Afrika verwerf. Hy word in 1982 as advokaat toegelaat tot die Pretoria-balie, waar hy in 1997 senior status (S.C.) verwerf. In sy regsloopbaan is hy betrokke by verskeie opspraakwekkende sake, waaronder die Trojaanse perd-saak van die middel 1980’s, die Harms-kommissie oor korrupsie en die Burgerlike Samewerkingsburo (BSB) van die 1990’s. Hy het sowel generaal Magnus Malan as president P.W. Botha in die hof verdedig. Hy was getroud met Luitha, ’n gimnastiek-afrigter, wat hy op universiteit in Bloemfontein leer ken het, en hulle het in Bronkhorstspruit gewoon. Hulle het vier kinders, drie seuns (Sallas, Dawie en Pieter) en ’n dogter (Elena). Saam met sy seun Sallas begin hy Bosbok 6 Films, ’n produksiemaatskappy wat genoem is na hulle straatadres in Bronkhorstspruit. Op Bronkhorstspruit bedryf hy ook ’n kwekery.
Skryfwerk
Sy gedigte word gebundel in “Ouhout”, wat deur Zerk de Villiers geïllustreer word. Hy vertaal Albert Camus se “La peste” as “Die pes ” in Afrikaans. In hierdie boek word die stad Oran deur ’n epidemie vernietig, maar Camus se werk is allegories van aard en verwys enersyds na die Nazi-besetting van Frankryk en andersyds na die menslike kondisie, waar die pes nooit verdwyn nie.
Rolprente
Piet vervaardig ook rolprente en staan so aan die hoof van die vervaardiging van “Roepman” van Jan van Tonder en die fliek oor die Anglo-Boereoorlog, “Verraaiers”, wat deur Albert Blake se boek “Boereverraaiers” geïnspireer is. Hierna volg “Stuur groete vir Mannetjies Roux”, waarin die bekende liedjie van Laurika Rauch ’n groot rol speel, en “Musiek vir die agtergrond. Sy eerste rolprent in Engels is “Losing Molly”, wat gegrond is op die ware verhaal van die struggle-advokaat Bram Fischer se tragiese verval nadat sy vrou in ’n fratsongeluk oorlede is.
Ga-Masehlong
Ga-Masehlong is 'n Swart nedersetting in Aganang Plaaslike Munisipaliteit, in die Limpopoprovinsie van Suid-Afrika. Dit is noordwes van Polokwane geleë.
Abraham Jonker
Dr. Abraham Hendrik Jonker (distrik Boshof, 22 April 1905 – Kaapstad, 10 Januarie 1966) was 'n Afrikaanse skrywer en joernalis en Suid-Afrikaanse politikus. Hy is die vader van die Afrikaanse digter Ingrid Jonker. Hy skryf ook onder die skuilname Maurice Becker, R. Bezema en Marcellus Prins.
Joernalistieke loopbaan
In April 1930 word hy aangestel as reisende organiseerder vir die Nasionale Party in Kaapland, waardeur sy regstudies onderbreek word. In Mei 1932 word Jonker lid van die redaksie van Die Burger en is later drie jaar lank assistentredakteur van die Huisgenoot. Uiteindelik is hy redakteur van Die Jongspan, die eerste Afrikaanse weekblad vir kinders. In 1932 verskyn sy Gebeurtenisse en in 1932 sy eerste twee romans, Die kanker van die jare en Die plaasverdeling. In 1936 word hy lid van die redaksie van die Verenigde Party se nuwe mondstuk in Kaapstad, die middagblad Die Suiderstem, waarvan hy van 1937 tot 1945 redakteur is. In 1938 publiseer hy sy Maskers, die eerste Afrikaanse proefneming met die nuwe saaklikheid. In 1945 tree hy uit die redaksie van Die Suiderstem en stig sy eie blad, Monitor. Dit was aanvanklik tweetalig Afrikaans en Engels, maar verskyn later net in laasgenoemde taal. Dit was weekliks vanaf 30 November 1945 en tweeweekliks vanaf 16 Mei tot 26 September 1947, toe dit ophou bestaan het. Hy het deurentyd bydraes tot tallose koerante en tydskrifte gelewer, veral in Afrikaans. Sedert hy Stellenbosch verlaat het, het hy hom meer en meer op die letterkunde toegespits. Hy was medestigter en mederedakteur van Ons Eie Boek in die eerste drie jaar asook een van die stigters van die Vereniging vir die Vrye Boek, wat Afrikaanse letterkunde wou verhef bo die vlak van blote voorgeskrewe werk vir skole.
Politieke loopbaan
duimnael|regs|200px|Dr. Abraham Jonker.
Hy word in 1946 ondervoorsitter van die Verenigde Party. Op 18 Februarie 1948 tree hy toe tot die Volksraad as die Verenigde Party se lid vir Kaapstad-Tuine toe hy onbestrede verkies word in 'n tussenverkiesing. Op 26 Mei daardie jaar kry hy in dieselfde kiesafdeling teenstand van die onafhanklike H.G. Borcherds, maar wen met 'n gemaklike meerderheid van 3 749. In 1953 se verkiesing vaar hy selfs beter en wen dieselfde kiesafdeling teen die Nasionale Party se F.W. Gericke met 'n meerderheid van 5 270 toe hy driekwart van die stemme op hom verenig.
Sy bundel Leiers verskyn ook in daardie jaar. In 1953 word hy uit die Verenigde Party gesit en stig saam met Bailey Bekker, Arthur Barlow, Blaar Coetzee en dr. Vernon Shearer die Nasionale Konserwatiewe Party. Skaars drie jaar later is hy terug in sy oorspronklike politieke tuiste toe hy hom weer by die Nasionale Party aansluit. In 1958 en weer in 1961 word hy verkies as Volksraadslid vir Fort Beaufort, wat eens 'n veilige V.P.-setel was. Die kiesafdeling is afgeskaf tydens die herafbakening voor die verkiesing van 1966.
Persoonlike lewe
Uit sy eerste huwelik, met Beatrice Cilliers, die suster van prof. A.C. Cilliers van Stellenbosch, is die digteres Ingrid Jonker gebore. Later is hy met die Afrikaanse skryfster Suzanne Jacomina (Lulu) Brewis getroud.
Die Jongspan
Die Jongspan was die eerste weeklikse Afrikaanse tydskrif vir kinders.
Dit het ontstaan uit Die Kleinspan, wat die eerste maal op 13 Februarie 1925 verskyn het as 'n rubriek in en later bylaag tot die Huisgenoot onder redaksie van M.E.R. (mev. M.E. Rothmann) toe sy redakteur was van die vroueafdeling van sowel Die Burger as die Huisgenoot. Sy is oorspronklik bygestaan deur mej. Ida Theron.
TSV Großbardorf
Die klub het die eerste keer op die sokkerradar verskyn in 1993 toe die Beierse Landesliga Noord gehaal is en in 2003 is die Oberliga Beiere gehaal, 'n baie groot prestasie vir so 'n klein dorpie (minder as 1 000 inwoners – 31 Desember 2006).
Bysteek
'n Bysteek word met die angel van 'n by toegedien (heuningby, hommelby, gewone by ens.). Die meeste van hierdie spesies se steke kan baie pynlik wees en word terdeë vermy deur meeste mense.
Bysteke verskil van insekbyte, en die gif of toksien van stekende insekte is heel anders as die van insekte. Die liggaam se reaksie op 'n bysteek kan aansienlik verskil van een spesie na 'n ander
Die mees aggressiewe stekende insekte is wespe (insluitend kleinkop wit perdebye en geelbaadjie-wespe), maar nie perdebye in die algemeen nie (die Europese perdeby is minder skadelik). Al hierdie insekte verdedig hul neste op aggressiewe wyse.
Mense met 'n allergie vir bysteek kan 'n gevaarlike anafilaktiese reaksie ervaar wat potensieel dodelik mag wees. Heuningby steke stel feromone vry wat nabygeleë bye aanhits om ook aan te val.
Heuningby steek
'n Heuningby wat ver van die korf op soek is na nektar of stuifmeel sal selde steek, behalwe wanneer mens daarop trap of dit hardhandig hanteer. Heuningbye sal aktief steek wanneer hulle ervaar dat die korf bedreig word; hulle word dikwels gedryf om aan te val deur die vrystelling van feromone.
Hoewel dit wyd geglo word dat 'n werkerheuningby net een keer kan steek, is dit 'n gedeeltelike wanopvatting: hoewel die angel weerhakig is sodat dit in die slagoffer se vel kan vassit, en kan losskeur van die by se agterlyf – wat binne minute tot sy dood lei – gebeur dit net in gevalle waar die slagoffer se vel dik genoeg is bv. dié van 'n soogdier. Heuningbye is die enigste vliesvlerkiges met 'n sterk weerhakige angel, terwyl geelbaadjies en 'n paar ander perdebye klein weerhake het.
Bye met weerhakige angels kan ander insekte steek sonder om hulself te benadeel. Koninginheuningbye en die bye van talle ander spesies, insluitend hommels en alleenlewende bye, het gladde angels en kan soogdiere herhaaldelik steek.
Die inspuiting van gif (apitoksien) in die slagoffer word vergesel deur die vrystelling van waarskuwingsferomone; 'n proses wat versnel as die bye noodlottig beseer is. Die vrystelling van waarskuwingsferomone naby 'n korf kan ander bye na die plek lok waar hulle beskermende gedrag sal vertoon totdat daar nie meer 'n bedreiging is nie, tipies omdat die slagoffer óf gevlug het of doodgemaak is. (Let wel: 'n swerm bye, wat gesien word as 'n massa bye wat vlieg of saamklomp, is oor die algemeen nie vyandig nie; (dit het die korf verlaat en het geen heuningkoek of kleintjies om te verdedig nie.) Hierdie feromone ontbind nie en was nie vinnig af nie, en wanneer hul teiken in water ingaan, sal bye hul aanval hervat so gou as wat die teiken die water weer verlaat. Die waarskuwingsferomoon wat afgeskei word wanneer 'n by 'n ander dier steek, ruik soos piesangs.
By die groter dar bye, het die mannetjies nie angels nie. Die vroulike werkerbye is die enigste wat kan steek en hul angel is 'n aangepaste eierboor (ovipositor). Die koninginby het 'n gladde angel en kan diere wat met vel bedek is verskeie kere steek indien dit nodig is. Die koningin verlaat nie die korf onder normale omstandighede nie. Haar angel word nie vir die verdediging van die korf gebruik nie; sy gebruik dit slegs om mededingers dood te maak, verkieslik voordat hulle uit hul selle kom. Koningin telers wat verskeie koninginne hanteer en die koningin reuk op hul hande dra, word soms gesteek deur 'n koningin.
Die belangrikste komponent van bygif wat verantwoordelik is vir die pyn in gewerweldes is die gifstof melittin; histamien en ander biogene amiene kan ook bydra tot pyn en jeuk. In een van die mediese gebruike van heuning bye produkte, (apitherapy), word byegif gebruik vir die behandeling van artritis en ander pynlike omstandighede. Die angel bestaan uit drie dele: 'n stilus en twee weerhakies (of lansette), een aan weerskante van die stilus. Die by steek nie die angel in nie, maar dit word ingetrek deur die weerhakies. Die hakies beweeg om die beurt op en af teen die stilus; wanneer die een weerhakie vashaak en terugtrek, dan trek dit die stilus en die ander weerhakie in die wond in. Hierdie proses word herhaal totdat die angel ten volle in is en gaan voort selfs nadat die angel en sy meganisme losgeskeur het van die by se agterlyf.
Wanneer 'n heuningby 'n mens steek, kan dit nie die angel weer uittrek nie. Die by laat nie net die angel agter nie, maar ook dele van sy buik en spysverteringskanaal, spiere en senuwee. Die by sterf weens hierdie massiewe abdominale ruptuur. Heuningbye is die enigste spesie wat sterf nadat hul 'n bysteek toegedien het.
Behandeling
Die eerste stap in die behandeling van bysteek is om die angel te verwyder. Die angel moet so vinnig as moontlik verwyder word sonder om oorweging aan die metode te skenk. Navorsing het getoon dat die hoeveelheid gif wat toegedien word nie verskil wanneer die angel geknyp of geskraap word nie. Selfs 'n vertraging van 'n paar sekondes kan tot gevolg hê dat meer gif ingespuit word. Wanneer die angel verwyder is, kan die pyn en swelsel verlig word met 'n koue kompres. 'n Topikale verdowingsmiddel wat bensokaïen bevat sal die pyn verdoof terwyl mentol effektief is om jeuk te verlig. Jeuk kan ook verlig word deur orale antihistamien of 'n kortisoonroom.
Bygif is suur en alhoewel hierdie intervensies voorgeskryf word om die gif te neutraliseer, is dit onwaarskynlik dat dit effektief kan wees omdat die gif onder die vel en diep in die weefsel ingespuit word waar 'n topikale, alkaliese salf nie die gif kan bereik nie. Die hoeveelheid gif wat ingespuit word is baie klein ( tussen 5 en 50 mikrogram vloeistof). Dit is onwaarskynlik dat die toediening van 'n groot hoeveelheid alkali naby die steekplek 'n perfek geneutraliseerde Ph kan skep om die pyn te stop. Baie mense beweer dat hierdie rate werk, maar dit is onseker of hul enige fisiese effek ervaar ten opsigte van die pyn en hoe lank die pyn voortduur. Die verligting is moontlik toe te skryf aan die vryf van die aangetaste deel of die sielkundige troos wat ervaar word. Geeneen van hierdie intervensies is al ooit in wetenskaplike studies bewys as 'n effektiewe behandeling nie. Tydens 'n verewekansigde toets van aspirien pasta en yspakke is gevind dat aspirien nie effektief was om swelling en die duur van pyn te verminder nie – vir sowel bysteek as perdeby steek – en die areas het langer rooi gebly. Die studie het getoon dat ys 'n beter behandeling is as aspirien vir bysteek en perdebysteek.
Die steekplek mag vir 'n paar uur seer wees. Die gejeuk en swelling kan vir 'n week voortduur. Die aangetaste area moet nie gekrap word nie aangesien dit die jeuk en swelling net sal vererger. Indien 'n reaksie vir langer as 'n week voortduur of 'n area groter as  7 – 10 sentimeter beslaan, moet mediese hulp ingeroep word. Dokters beveel dikwels 'n klem-in-die-kaak inspuiting aan. In ongeveer 2 persent van die populasie kan daar 'n hipersensitiwiteit ontwikkel na 'n bysteek, wat 'n erger reaksie tot gevolg kan hê wanneer so 'n persoon weer gesteek word. Hierdie sensasie mag voorkom na 'n enkele bysteek of na herhaalde voorvalle waarin daar normale reaskie was. 'n Hoogs allergiese persoon mag anafilaktiese skok opdoen vanweë sekere proteïen in die gif. Dit is lewensgevaarlik en benodig noodbehandeling. Mense wat allergies is behoort adrenalien by hul te dra in die vorm van 'n noodinspuiting (EpiPen) vir die behandeling van anafilaktiese skok.
Vir pasiënte wat 'n ernstige of lewensbedreigende reaksie ervaar ten opsigte van inseksteke, is daar allergie inspuitings wat bestaan uit verhoogde konsentrasies van gif wat natuurlik voorkom; hierdie gif mag beskermend werk teen toekomstige inseksteke.
Essenhout
Die essenhout (Ekebergia capensis) of esseboom is 'n immergroen tot halfbladwisselende boom in die mahonie-familie wat wydverspreid in die sub-Sahara voorkom. Dit groei tot 20 meter hoog en word in Suid-Afrika in kus- en bergwoude van Knysna af deur KwaZulu-Natal tot in Mpumalanga en Limpopo aangetref. Die boom se FSA-nommer is 298.
Verspreiding
In Suid-Afrika is die boom inheems in KwaZulu-Natal, Limpopo, Mpumalanga en die Oos-Kaap. In die res van Afrika is die boom inheems in Angola, Benin, Botswana, Burkina Faso, Burundi, die Caprivistrook in Namibië, Demokratiese Republiek die Kongo, Eritrea, Eswatini, Ethiopië, Gambië, Ghana, Guinee, Guinee-Bissau, Ivoorkus, Kameroen, Kenia, Liberië, Malawi, Mali, Mosambiek, Nigerië, Rwanda, Senegal, Sentraal-Afrikaanse Republiek, Soedan, Tanzanië, Togo, Uganda, Zambië en Zimbabwe.
Ontdekking
Die spesie is in die Essenbosch naby die huidige Kareedouw deur Sweedse natuurkundiges ontdek. Thunberg se reisverslae van 19 November 1772 en 20 November 1773 meld onderskeidelik: In Sparrman se Kaapse reisverslag van November 1775 beskryf hy die trekskof deur die Langkloof na Tsitsikamma en die Seekoeirivier, waarin hy meld:
1386
Die jaar 1386 was 'n gewone jaar wat volgens die Gregoriaanse kalender op 'n Sondag begin het. Dit was die 86ste jaar van die 14de eeu n.C. Soos ander gewone jare het die jaar 12 maande, 52 weke en 365 dae gehad.
Jayne Meadows
Jayne Meadows (27 September 1919 – 26 April 2015) was 'n Amerikaanse aktrise en skryfster. Sy is bekend vir haar rolle in die rolprente David and Bathsheba (1951), College Confidential (1960), City Slickers (1991), en The Player (1992).
Abakus
'n Abakus is 'n rekenkundige toestel, dikwels saamgestel as 'n houtraam met krale wat op drade gly. Dit was in gebruik eeue voor die aanvaarding van die geskrewe Hindoe-Arabiese numeriese stelsel en word steeds algemeen gebruik deur handelaars en klerke in China en elders.
Die gebruik van die woord abakus dateer terug na voor 1387 toe 'n Middel Engelse geskrif die woord uit Latyn geleen het om 'n sandbord-abakus te beskryf. Die Latynse woord het van abakos gekom, die Griekse genitiewe vorm van abax ("bereken-tabel"). Omdat abax ook die betekenis het van "tabel gesprinkel met sand of stof, gebruik vir die teken van geometries{e} figure,", is daar deur sommige taalkundiges gespekuleer dat die Griekse woord afkomstig kan wees van 'n Semitiese wortel, ābāq, die Hebreeuse woord vir "stof". Terwyl besonderhede van dié afkoms onduidelik is, mag dit ook afkomstig wees van die Phoenisiese woord abak, wat "sand" beteken. Die meervoud van abakus is abakusse.
Bambino
Die Bambino is ’n katras wat ’n kruising is tussen die sfinkskat en die Munchkin.
Die eerste Bambino-werpsel is in 2005 deur The International Cat Association (TICA) geregistreer as ’n eksperimentele ras. Die woord bambino is Italiaans vir kind of baba; die katte het dié naam gekry omdat hulle soos ’n klein katjie lyk.
Die Bambino het die kort bene van ’n Munchkin en groot, regop ore. Dit het nes die sfinkskat nie hare nie en die vel is swart, wit of pienk.
Isabella Acres
Isabella Acres (gebore 21 Februarie 2001) is 'n Amerikaanse aktrise. Sy is bekend vir haar rolle in die rolprent Hello, My Name Is Doris (2015) en in die televisiereekse Desperate Housewives (2004), Better Off Ted (2009), en The Spoils of Babylon (2014).
Aart de Villiers
Lewe en werk
Aart de Villiers is op 5 Maart 1931 gebore as enigste kind van Henry Stewart de Villiers (26 Oktober 1895 – 24 Junie 1969) en Susanna Jacoba Carolina Visser (25 Februarie 1907 – 31 Januarie 1945). Sy grootwordjare spandeer hy op Bethal in die Oos-Transvaal, waarna hy verder studeer aan Rhodes-universiteit in Grahamstad. Sy M.A.-graad behaal hy in 1957 met ’n verhandeling oor Verkenninge in die woordeskat van die poësie met spesiale verwysing na N.P. van Wyk Louw. Hy was een van die stigterslede van die Departement van Drama aan die Universiteit van die Witwatersrand, waar hy vir baie jare dosent in drama en regie was. Hy verwerf veral bekendheid vir sy drama resensies in verskeie Afrikaanse koerante, sy werk as drama- en operaregisseur en die operas en operettes wat hy in Afrikaans vertaal het. Vir die Afrikaanse Radiodiens van die Suid-Afrikaanse Uitsaaikorporasie het hy gereeld opgetree op die program In die voorportaal. De Villiers het 'n prominente rol gespeel in die gay-gemeenskap en het onder meer daarin geslaag om gays se metgeselle tot mediese skemas toegelaat te kry. Sy lewensmaat was die bekende akteur Don Lamprecht. Op 26 April 1999 is hy in Johannesburg oorlede aan bloedvatverstopping nadat hy sowat ses weke tevore 'n operasie gehad het om infeksie in een van sy kunsknieë teen te werk.
Skryfwerk
Hy skryf verskeie boeke oor die onderrig van drama en oor regie, insluitende Die sawel van jou stilsit: beskouinge oor van Wyk Louw se Germanicus. Dirigent van die woord is 'n handleiding wat die beginsels van regie uiteensit. Saam met Don Lamprecht vertaal hy Bartho Smit se Die keiser in Engels as The naked emperor en Charles Dickens se Christmas Carol as Pennieknyper. Hy vertaal ook onder andere die eenbedryf Ag Pa, arme Pa, Ma het jou in die kas gehang, dis daarom wat ek kla van Arthur Kopit, Alkestis van Euripides (saam met Don Lamprecht), Amahl en die nagbesoekers van Gian-Carlo Menotti (saam met Bosman de Kock) en die opera Huwelik van Figaro van Mozart (saam met Anton Hartman).
Ga-Mmathongwana
Ga-Mmathongwana is 'n Swart nedersetting in Aganang Plaaslike Munisipaliteit, in die Limpopoprovinsie van Suid-Afrika. Dit is noordwes van Polokwane geleë.
Ernest Oppenheimer
Ernest Oppenheimer (oorspronklik Ernst Oppenheimer, * 22 Mei 1880 in Friedberg (Hesse, Duitsland); † 25 November 1957 in Brenthurst, Johannesburg) was 'n diamant en goud mynbou-ondernemer, finansierder en filantroop, wat De Beers beheer het en die Anglo American-korporasie van Suid-Afrika.
Loopbaan
Ernest Oppenheimer was die vyfde seun van 'n Duits-Joodse sigarehandelaar op die dorp Friedberg. Sy een broer was Bernard Oppenheimer. Ná sy leerjare in Londen (1896-1902) het hy vir die juwelehandelaar Anton Dinkelsbuhler in Kimberley (Suid-Afrika) gewerk, die destydse sentrum van die diamantbedryf. In 1906 het hy sy leerskap voltooi en in Londen met Mary Lina Pollock, die dogter van 'n beursmakelaar, getrou. Ná sy terugkeer na Kimberley het hy eers 'n lid van die stadsraad en later, op 32-jarige leeftyd, burgemeester geword.
Die Duitse Vloot se torpedering van die passasierskip Lusitania tydens die Eerste Wêreldoorlog het tot anti-Duitse onluste gelei, en Oppenheimer het in 1915 na Engeland geëmigreer. Hy het Britse burgerskap aanvaar en sy voornaam na Ernest gewysig.
Nogtans het Oppenheimer een jaar later na Suid-Afrika teruggekeer om in Johannesburg die mynboumaatskappy Anglo-American Corporation te stig. Danksy die handel met grondstowwe het Anglo-American tot een van die belangrikste mynboumaatskappye ter wêreld gegroei. Oppenheimer het die onderneming na 'n aantal Afrikalande uitgebrei en daarnaas ook aandele in De Beers verkry. In 1929 het hy voorsitter van De Beers Consolidated Mines Bpk. geword.
Hy het deelgeneem aan die Suid-Afrikaanse algemene verkiesing van 1924 en is verkies tot die Volksraad van Kimberley. Hy het die setel tot 1938 beklee. In 1927 het Ernest Oppenheimer daarin geslaag om beheer oor die De Beers-ryk van Cecil Rhodes te stoei en die maatskappy se monopolie oor die wêreld se diamantbedryf tot sy aftrede op te bou en te konsolideer. Hy word in 1929 die voorsitter van De Beers.
Tydens die Groot Depressie het hy in 1930 die internasionale diamantmarkte begin leegkoop en sy wêreldwye monopolie onder die naam Central Selling Organisation gevestig. Voortaan het dié monopolie met sy 180 lede die wêreldmark vir diamante beheer. In 1935 het hy hom tot die Christendom bekeer.
Tydens die Tweede Wêreldoorlog het hy 'n versoek van die Amerikaanse president Franklin D. Roosevelt geweier om industriële diamante aan die Verenigde State te verskaf - uit vrees vir 'n daling in die diamantprys. Oppenheimer is in die Verenigde State vervolgens tot "ongewenste persoon" verklaar, en alle bedrywighede van De Beers is weens 'n oortreding van die Amerikaanse anti-kartelwette verbied.
Sterfte
Met sir Ernest Oppenheimer se afsterwe in 1957 in Johannesburg het sy seun Harry die besigheid oorgeneem. Oppenheimer se broer, Bernard Oppenheimer, was ook baie betrokke in die diamantbedryf.
Matt Berry
Matt Berry (gebore 2 Mei 1974) is 'n Engelse akteur, skrywer, en komponis. Hy is bekend vir sy rolle in die rolprent Moon (2009) en in die televisiereekse The IT Crowd (2006) en Toast of London (2012).
2009 Aboe Dhabi Grand Prix
Die 2009 Formule Een Aboe Dhabi Grand Prix het op 1 November 2009 op die Yas Marina-renbaan in Aboe Dhabi plaasgevind. Dit was die sewentiende en laaste wedren van die kampioenskapseisoen.
Atergia
Atergia is 'n genus van sponsdiere uit die klas van die Demospongiae (gewone sponse).
Astrotylus astrotylus
Astrotylus astrotylus is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Astrotylus en tot die familie Polymastiidae. Die wetenskaplike naam van die spesie is die eerste keer geldig gepubliseer in 2007 deur Plotkin & Janussen.
Jeremy Renner
Jeremy Renner (gebore te Modesto, Kalifornië, op 7 Januarie 1971) is 'n Amerikaanse akteur.
Graaf van Clarendon
George Herbert Hyde Villiers, die Graaf van Clarendon (Engeland, 7 Junie 1877 - 13 Desember 1955) was goewerneur-generaal van die Unie van Suid-Afrika.
Hy kry sy skoolopleiding aan Eton-kollege en word in 1922 hoofsweep van die regering in die Hoërhuis van Brittanje. In 1925 word hy onderminister van dominiale sake en voorsitter van die Overseas Settlement Committee. Twee jaar later word hy voorsitter van die British Broadcasting Corporation. In 1931 stel die Britse koning hom aan as goewerneur-generaal van die Unie van Suid-Afrika. Hy keer in 1938 terug na Engeland waar hy 'n belangrike amp in die koninklike huishouding aanvaar. Hy tree in 1952 af en sterf drie jaar later.
Die Laer en Hoër Meisieskool Clarendon in Oos-Londen is na hom vernoem.
VfL Osnabrück
Na die hervorming van Duitse sokker tydens die Derde Ryk speel die klub in die Gauliga Neder-Sakse en word die kampioen in 1938 en 1939. Hierdeur kon die klub meeding in die eindronde om die Duitse nasionale titel, maar is beide kere vroeg uitgeskakel.
Na die Tweede Wêreldoorlog is die klub heropgerig as ''1. FSV Osnabrück'', maar in 1946 neem die klub weer sy ou naam aan.
Na die oprigting van die Bundesliga in 1963 word die klub in die Regionalliga Noord ingedeel. Vanaf 1969 speel die klub 5 keer in die eindronde om promosie na die Bundesliga, maar faal elke keer.
Die klub se tuisveld is die OSNAtel-Arena, wat voorheen bekend gestaan het as die Piepenbrockstadion an der Bremer Brücke.
Lao (taal)
Lao (ພາສາລາວ, phasa lao [pʰáːsǎː láːw]) is 'n Tai-Kadai-taal wat deur sowat 3,2 miljoen mense in Laos, Thailand, Kambodja en Viëtnam gepraat word. Lao is die amptelike taal van Laos en is verwant aan Thai. Dit is ná Thai die tweede mees gesproke Tai-Kadai-taal en die vyfde belangrikste inheemse taal van Indo-China ná Viëtnamees, Thai, Khmer en Birmaans. Lao word in die Laotiese skrif geskryf, 'n Brahmi-skrif uit die Indiese skriffamilie.
Tatum Adair
Tatum Adair is 'n Amerikaanse aktrise. Sy is bekend vir haar rolle in die rolprente Clara's Heart (1988) en Dead Man's Party (2011).
Nadab
Nadab is die tweede koning van die noordelike koninkryk van Israel. Hy was die seun en opvolger van koning Jerobeam I. Nadab was om die lewe gebring deur Baesa, wie vervolgens koning geword het. Hy het altesame 2 jaar regeer.
British Airways
British Airways PLC (kort BA) is die grootste lugredery in die Verenigde Koninkryk wat in April 1974 met die samesmelting van British Overseas Airways Corporation (BOAC, gestig in 1939), British European Airways (BEA, gestig in 1946) en hul dogtermaatskappye gevorm is. BA is oorspronklik as staatsonderneming bedryf en in 1987 geprivatiseer.
BA se belangrikste dogtermaatskappye sluit British Airways Associated Companies (wat plaaslike en streekslugrederye asook hotelle bestuur) en British Airways World Cargo, 'n verskaffer van verskeie pos-, koerier- en vragdienste, in. Die lugredery se hoofkwartier is naby Heathrow-lughawe in Harmondsworth in die Londense borough Hillingdon gesetel.
Vloot
Die vloot van British Airways bestaan in Desember 2016 uit 268 vliegtuie, plus 73 op bestelling.
Strukturbericht-klassifikasie
Die strukturbericht-klassifikasie is een van die belangrikste maniere om kristalstrukture te klassifiseer. Dit is genoem na die Duitse wetenskaplike tydskrif Strukturbericht wat dit in die 1930s ingevoer het. Hierdie tydskrif is later opgeneem in Acta Crystallografica. Die strukturbericht-klassifikasie word vandag nie meer voortgesit nie en dit is ver van volledig. Dit word nogtans steeds gebruik omdat dit die volopste en bekendste struktuurtipes behels.
Isotipie
Talle stowwe het basies dieselfde kristalstruktuur. Dit word isotipie genoem. Hulle atome beset dieselfde posisies in 'n eenheidsel met dieselfde simmetrie, hoewel die parameters wat die eenheidsel se afmetings bepaal kan verskil. Sesium chloried en tallium(I) chloried het byvoorbeeld altwee 'n eenvoudige kubiese struktuur met chloor-atome op die posisie (0,0,0) van die sel en 'n metaalatoom in die middel van die sel op posisie (½,½,½). Hierdie koördinate is egter fraksioneel: hulle is uitgedruk as fraksie van die eenheidsel se hoogte. In die geval van is die kubus se hoogte 412 pm, vir  is dit 385 pm.
Elemente
Daar is veral talle stowwe met dieselfde struktuur indien die struktuur taamlik eenvoudig is, 'n klein eenheidsel en 'n hoë simmetrie besit. Talle elemente is byvoorbeeld metale wat dieselfde struktuur as koper het, soos Al, Ni, Pd, Pt, In, Ca, Pb ens. 'n Ander groep metale het dieselfde struktuur as wolfram soos Ba, Ra, Fe, Nb ensomeer. Die Duitse wetenskaplike tydskrif Strukturbericht het daarvoor 'n klassifikasie ingevoer. Die kopergroep word "A1" genoem en die wolfram-groep "A2".
Verbindings
Die strukturbericht-klassifikasie word ook op talle verbindings toegepas. Die struktuur van en  word die B2-struktuur genoem. Indien twee stowwe tot dieselfde struktuurtipe behoort word dikwels ook mengkristalle van hierdie stowwe aangetref.
Die strukturbericht-klassifikasie het in die 1930s ontstaan. Later is talle stowwe gevind wat 'n unieke struktuur het en wat nie meer geklassifiseer word nie.
Pearson
'n Ander sisteem is die Pearsonsimbole. Hulle bestaan uit drie dele.
Ongelukkig is hierdie sisteem nie eenduidig nie. Byvoorbeeld altwee die diamant- en die sfaleriet-struktuur is vlakgesentreerde kubies cF en het 8 atome. Hulle is dus altwee cF8 strukture, maar die strukture is nie dieselfde nie. Hulle het verskillende ruimtegroepe. Die sfalerietstruktuur is nogtans wel van die diamantstruktuur afgelei. Die omringingsgetalle is 4 (tetraëdries) in altwee strukture. In die haliet-struktuur is dit egter glad nie so nie. Die omringinggetalle is 6, maar die Pearsonsimbool is ook cF8. In die strukturbericht-klassifikasie word hule A4, B4 en B1 genoem.
Die IUPAC skryf egter in sy Red Book 2005:
A
A-strukture betref elemente.
B
B-strukture betref binêre verbindings wat 'n 1:1 stoigiometrie besit en as AB geskryf kan word
Josh Duhamel
Josh Duhamel  (gebore te Minot, Noord-Dakota, op 14 November 1972) is 'n Amerikaanse akteur.
Strukturbericht-klassifikasie
C
C-strukture betref -verbindings
D
D-strukture betref -verbindings
E tot met K
Hierdie strukture verteenwoordig minder eenvoudige strukture van ternêre verbindings.
L
L-strukture is allooie
O
O-tipes is organiese verbindings. Dit word nouliks gebruik.
S
Die S-tipe is vir silikate gereserveer.
Águas de São Pedro
Águas de São Pedro is 'n stad in die suide van die Brasiliaanse deelstaat São Paulo, sowat 184 km noordwes van die metropool São Paulo.
Licho
Licho of Liho (Russies: Лихо, Belarussies: Лі́ха, Pools: Licho) is die verpersoonliking van slegte geluk in die Slawiese mitologie. Dit is ’n karakter met een oog en word soms as ’n ou vrou in swart klere of soms as ’n bose manlike woudgees uitgebeeld. Dit is nie deel van die antieke godsdienstige mites nie, maar word eerder aangetref in Slawiese volksverhale.
Daar is verskeie weergawes van die verhaal oor hoe ’n mens Licho ontmoet, met verskillende lesse om daaruit te leer:
Licho is nie ’n eienaam nie, maar ’n selfstandige naamwoord wat slegte geluk in moderne Russies beteken. Die woord kom in verskeie uitdrukkings voor, soos die Russiese Не буди лихо, пока оно тихо ("Moenie licho wakker maak terwyl dit stil is nie") en die Poolse ''Cicho! Licho nie śpi'' ("Stil! Die bose slaap nie").
1820
Die jaar 1820 was 'n skrikkeljaar wat volgens die Gregoriaanse kalender op 'n Saterdag begin het. Dit was die 20ste jaar van die 19de eeu n.C. In teenstelling met gewone jare het die jaar 366 dae en 'n 29 Februarie gehad.
Anne Meara
Anne Meara (20 September 1929 – 23 Mei 2015) was 'n Amerikaanse aktrise, vervaardiger, en skryfster. Sy is bekend vir haar rolle in die rolprente Fame (1980), Awakenings (1990), Reality Bites (1994), en Night at the Museum (2006).
Jacob Roggeveen
Jacob Roggeveen (1 Februarie 1659 – 31 Januarie 1729) was ’n Nederlandse ontdekkingsreisiger wat gestuur is om Terra Australis te vind, maar in plaas daarvan het hy Paaseiland ontdek (wat so genoem is omdat hy op Paassondag daar geland het). Roggeveen het ook op die eilande Bora Bora en Maupiti van die Geselskapseilande afgekom, asook op Samoa. Hy het die ekspedisie saam met sy broer, Jan Roggeveen, beplan wat in Nederland agtergebly het.
Ontdekkingsreise
Roggeveen en sy ekspedisie het op 1 Augustus 1721 in diens van die Nederlandse Wes-Indiese Kompanjie vertrek op soek na Terra Australis. Daar was drie skepe, die Arend, Thienhoven en Afrikaansche Galey, en 223 bemanningslede.
Ná sy terugkeer het hy deel 4 van De val van 's werelds afgod gepubliseer.
Ela
Ela is die vierde koning van die noordelike koninkryk van Israel. Hy was die seun en opvolger van koning Baesa. Ela was om die lewe gebring deur Zimri, wie vervolgens koning was geword. Hy het altesame 2 jaar regeer.
1821
Die jaar 1821 was 'n gewone jaar wat volgens die Gregoriaanse kalender op 'n Maandag begin het. Dit was die 21ste jaar van die 19de eeu n.C. Soos ander gewone jare het die jaar 12 maande, 52 weke en 365 dae gehad.
Mark (gewes)
'n Mark of Grensmark is 'n graafskap in 'n grensgebied van die Karolingiese en Heilige Romeinse Ryk wat deur 'n Markgraaf regeer is. Die naam is afgelei van die Frankiese woord marka ("grens, grensgebied"). Tydens die Karolingiese Dinastie het die woord deur Europa versprei en is dit ook gelatiniseerd na marca en marcha. Anders as 'n buffersone, wat gewoonlik neutraal is, het 'n mark gewoonlik duidelik aan 'n bepaalde staat soos die Frankiese Ryk of die Heilige Romeinse Ryk behoort en is dit spesiaal versterk teen moontlike aanvalle van buurlande. Dikwels is Frankiese of Duitse setlaars na die gebied gestuur om die mark verder te stabiliseer.
Charlie Bewley
Charlie Bewley (gebore 25 Januarie 1981) is 'n Engelse akteur, vervaardiger, en skrywer. Hy is bekend vir sy rolle in die rolprente The Twilight Saga: Eclipse (2010), Like Crazy (2011), The Twilight Saga: Breaking Dawn - Part 1 (2011), en The Twilight Saga: Breaking Dawn - Part 2 (2012).
Mark (gewes)
Marke van Karel die Grote
Die stelsel van marke is deur Keiser Karel die Grote, die heerser van die Frankiese Ryk, in 800 ingevoer. Sy doel was om die grense van die uitgestrekte ryk, wat op daardie stadium in lang bloedige oorloë gewikkel was, te beveilig. Die Markgrawe sou daarvoor sorg aangesien die gebiede as leenwese direk van die keiser oorgedra is. Die Markgrawe het spesiale siviele en militêre magte gehad om die taak te vervul, waaronder die sogenaamde Heerbann, 'n wet wat alle vrye mans aan militêre diensplig onderwerp het. Hulle is verder ondersteun deur 'n groot aantal Frankiese vasalle.
Keiser Karel die Grote het die volgende Marke gevestig:
Marke deur latere Konings en Keisers geskep
Die stelsel is deur konings en keisers wat Karel die Groete opgevolg het in stand gehou en uitgebrei. Veral Otto die Grote het 'n aantal nuwe marke gestig:
Die marke, wat vanaf die 9de en 10de eeu in Duitsland en Italië gestig is, was meestal formeel afhanklik van 'n hertogdom en het in die proses van feodalisering tot erflike besittings ontwikkel. In die laat Middeleeue het die Marke hul oorspronklike funksie as grensgebiede kwytgeraak, en die titel van markgraaf is net soos ander eretitels aan adellikes verleen.
Maruleng Plaaslike Munisipaliteit
Die Maruleng Plaaslike Munisipaliteit is een van die plaaslike munisipaliteite in die Mopani-distriksmunisipaliteit in Limpopo, Suid-Afrika.
Maruleng beteken "Plek van die maroelas".
Ga-Matlapa
Ga-Matlapa is 'n Swart nedersetting in Aganang Plaaslike Munisipaliteit, in die Limpopoprovinsie van Suid-Afrika. Dit is noordwes van Polokwane geleë.
Kikimora
’n Kikimora (Russies: кики́мора) is ’n vroulike huisgees in die Slawiese mitologie. Wanneer sy in ’n huis woon, bly sy agter die stoof of in die kelder. Die Oxford English Dictionary verbind die woord "mora" met die Engelse woorddeel mare in nightmare.
Daar is twee verskillende soorte kikimoras. Die een van die woud is getroud met die domowoi. Die ander een kom uit die moeras (кики́мора боло́тная) en is getroud met die lesji. Jy kan haar teenwoordigheid sien aan haar nat voetspore. Wanneer die bouers van ’n huis iets kwaadwilligs wil doen aan die mense wat die huis koop, sal hulle ’n kikimora inbring. As sy eers in die huis is, is dit moeilik om van haar ontslae te raak.
As die huishouding reg verloop, sal die kikimora vir die kuikens en die huiswerk sorg. Indien nie, sal sy fluit, goed breek en snags ’n lawaai maak. Sy kom ook snags uit om te weef.
Die mite is die basis vir Kikimora (op. 63), ’n simfoniese gedig deur Anatoli Ljadof. Hy het geskryf dat sy saam met ’n towenaar in die berge grootword. Van sonsopkoms tot sonsondergang vermaak die towenaar se kat haar met verhale uit die antieke tyd oor verafgeleë plekke terwyl Kikimora in ’n wieg van kristal wieg.
Die kikimora word ook deur die skrywer Wladimir Megre genoem. Hy vergelyk ’n man wat dom trou met een wat met ’n kikimora trou. ’n Voetnoot in die Engelse weergawe beskryf ’n kikimora as ’n bose vroulike gees wat die inwoners, veral die mans, steur. Dit veronderstel ook ’n lelike vrou met slordige klere wat nors is en brom en die lewe van haar man (en mans in die algemeen) ondraaglik maak.
’n Genus van die Linyphiidae-familie spinnekoppe wat in 1988 deur Kirill Eskof ontdek is, word Kikimora palustris genoem.
Khmer
Die alternatiewe benaming van die Austro-Asiatiese tale – Mon-Khmer-tale – is van die twee tale Mon en Khmer afgelei.
Alfa Romeo Giulietta (940)
Die Alfa Romeo Giulietta (Tipe 940) is 'n klein gesinsmotor wat deur die Italiaanse motorvervaardiger Alfa Romeo vervaardig word. Giuliettaproduksie begin teen die einde van 2009 en die model is bekendgestel op die 2010 Geneefse Motorskou. In 'n lewensvatbaarheidstudie wat in Februarie 2009 aan die Amerikaanse regering voorgele is, het Chrysler ('n vennoot van Alfa Romeo se moedermaatskappy Fiat SpA) berig dat die 147-plaasvervanger die mark as die Milano sou betree en dat dit plaaslik in die VSA gebou kon word. Maar sedert die vroeë 2010 Alfa Romeo daarop gekonsentreer om eerder groter modelle na die VSA te bring, soos die Giulia.
Die Giulietta behaal 'n tweede plek in die "2011 Europese Motor van die Jaar"-toekennings. Tussen 2010 en 2012 is sowat 200,000 Giuliettas gebou.
Atergia corona
Atergia corona is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Atergia en tot die familie Polymastiidae. Die wetenskaplike naam van die spesie is die eerste keer geldig gepubliseer in 1945 deur Dickinson.
Mackenzie Meehan
Mackenzie Meehan is 'n Amerikaanse aktrise. Sy is bekend vir haar rolle in die rolprente The Wolf of Wall Street (2013), These Hopeless Savages (2014), en My All-American (2015), en in die televisiereeks Vinyl (2016).
Starotsjerkasskaja
thumb|220px|Huise en die Petropawlofsk-kerk gesien vanuit die kloktoring van die Katedraal van die Opstanding. Starotsjerkasskaja (Russies: Старочерка́сская), voorheen Tsjerkassk (Черка́сск), is ’n stanitsa (dorp) in Rostof-oblast, Rusland. Dit dateer van die laat 16de eeu en is geleë aan die regteroewer van die Donrivier, sowat 35 km van die groot Russiese hawestad Rostof aan die Don.
Die dorp is bekend daarvoor dat dit byna twee eeue lank die hoofkwartier van die kultuur en politiek van die Don-Kosakke was. Weens gereelde oorstromings in die lente wat die dorp verskeie kere verswelg het, het die Kosakke hulle hoofstad in 1805 na die hoërliggende Nowotsjerkassk geskuif.
In en om Starotsjerkasskaja is meer as 40 merkwaardige historiese en kulturele terreine, insluitende die Katedraal van die Opstanding (Woskresenski), wat in 1719 voltooi is, en sy beroemde vergulde ikonostase van hout.
Geskiedenis
thumb|270px|links|’n Uitsig op die Katedraal van die Verheerliking (Preobrazjenski). ’n Kosakfort is waarskynlik reeds voor 1570 gebou op die eiland in die Donrivier wat later Monastirski genoem is, hoewel dit in 1593 die eerste keer in geskrifte genoem is. Dit het ná 50 jaar die hoofstad van die Don-Kosakke geword, eers as ’n onafhanklike entiteit tussen Rusland, Turkye en Pole, wat toe ’n vasal van die Russiese tsaars was, toe as ’n administratiewe streek en toe as die Don Woisko-provinsie van die Russiese Ryk.
Op sy hoogtepunt in die 18de eeu was Tsjerkassk ’n besige stad met ’n sterk fort. Dit was die woonplek van ’n hele paar beroemde Kosakke van die 17de en 18de eeu, onder andere Stepan Razin en Jermak Timofejewitsj. Dit was ook die terrein van woeste gevegte tussen Rusland, die Ottomaanse Ryk, die Krim en Kosakmagte.
Omdat dit op ’n eiland geleë was, was die stad se posisie baie gerieflik vir ’n fort en militêre kamp, maar ongerieflik vir ’n administratiewe en handelsentrum – die eiland is in die lente deur die Don oorstroom en die dig bevolkte houtstad het dikwels onder vernietigende brande deurgeloop.
In 1805 het die ataman die hoofstad na die nuwe stad Nowotsjerkassk (letterlik "Nuwe Tsjerkassk") geskuif. Dié was op ’n heuwel sowat 40 km van Tsjerkassk. Die meeste inwoners het na die nuwe hoofstad getrek. Die oorblyfsels van die ou stad het die status van stanitsa en die nuwe naam Starotsjerkasskaja (letterlik "Ou Tsjerkassk") gekry. Dit is nou die tuiste van ’n belangrike museum, toeristesentrum en Ortodokse monnikeklooster.
Ga-Mmabasotho
Ga-Mmabasotho is 'n Swart nedersetting in Aganang Plaaslike Munisipaliteit, in die Limpopoprovinsie van Suid-Afrika. Dit is noordwes van Polokwane geleë.
Ekurhuleni Metropolitaanse Munisipaliteit
Ekurhuleni Metropolitaanse Munisipaliteit (ook bekend as die Oos-Rand) is 'n metropolitaanse munisipaliteit wat die plaaslike regering van die Oos-Rand-gebied van Gauteng vorm.
Ekurhuleni is een van die 5 distrikte van die Gauteng-provinsie in Suid-Afrika. Die hoofsetel van Ekurhuleni is in Germiston. Die meeste van die 3 178 470 inwoners praat Zoeloe (2011-sensus).
Die naam Ekurhuleni beteken "Plek van Vrede" in Tsonga, maar word amptelik nie in die ander landstale vertaal nie. So word na die gebied in Afrikaans steeds as Oos-Rand verwys, terwyl Engelssprekendes dit East Rand noem. Die Nederlandse Taalunie, gee Oost-Rand aan as die Nederlandse naam van die gebied.
Ekurhuleni is naburig aan:
Stede en dorpe
Die volgende stede, dorpe en buurte is ingesluit by hierdie reuse munisipaliteit, wat in 2000 geskep is:
Atergia corticata
Atergia corticata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Atergia en tot die familie Polymastiidae. Die wetenskaplike naam van die spesie is die eerste keer geldig gepubliseer in 1915 deur Stephens.
Leo Bill
Leo Bill (gebore 31 Augustus 1980) is 'n Engelse akteur. Hy is bekend vir sy rolle in die rolprente 28 Days Later... (2002), The Living and the Dead (2006), Becoming Jane (2007), en The Girl with the Dragon Tattoo (2011).
Brooke Adams (aktrise)
Brooke Adams (gebore 8 Februarie 1949) is 'n Amerikaanse aktrise, vervaardiger, en skryfster. Sy is bekend vir haar rolle in die rolprente Invasion of the Body Snatchers (1978), Days of Heaven (1978), Cuba (1979), en The Dead Zone (1983).
Yelo
Yelo is 'n munisipaliteit in die provinsie Soria in die Spaanse outonome gebied Kastilië en León.
Embraer
duimnael|links|240px|'n Embraer E170 van [[Air Canada styg op vanaf Montréal–Trudeau Internasionale Lughawe.]] Embraer, die Empresa Brasileira de Aeronáutica S.A., is 'n Brasiliaanse vliegtuigvervaardiger. Embraer vervaardig kommersiële, militêre en luukse stralers vir sakeondernemings. In die tydperk tussen 1999 en 2001 was Embraer die grootste uitvoerder in Brasilië en is tans nog steeds een van die drie belangrikste vervaardigers van uitvoergoedere. Na Boeing en Airbus verkoop Embraer die derde meeste kommersiële vliegtuie en het ook die vierde grootste aantal werknemers na Boeing, Airbus en Bombardier.
Embraer is in 1969 deur die Brasiliaanse regering gestig en word tans deur institusionele beleggers beheer. Die maatskappy se hoofkwartier, sy belangrikste produksieaanleg en sy ingenieurs- en ontwerpkantore is in São José dos Campos geleë, 'n stad in die Brasiliaanse deelstaat São Paulo.